बढ़त के लिए उपयुक्त परिस्थितियां देना ऑर्किड को खिलने के लिए प्रोत्साहित करना
अधिकतर ऑर्किड की समस्याएं ज्यादा पानी देने की वजह से उत्पन्न होती हैं | अगर आपके ऑर्किड की जड़ें गल या सड़ रही हैं या पत्तियां बेजान हो कर रंग बदल रही हैं तो हो सकता है आप उसे ज्यादा पानी दे रहे हैं | अपने ऑर्किड को दुबारा से ताज़ा दिखाने के लिए बस पानी कितना देना है और कब देना है इस पर थोड़ा नियंत्रण कर लें |  अगर जड़ें सड़ गयी है, तो उनमें से सबसे ख़राब वाली जड़ों को काट दें और बचे हुए जड़ों के साथ पौधे को दूसरे गमले में पोषक पदार्थों के साथ लगा दें | जो भी पानी तश्तरी में इकठ्ठा हुआ है उसे बाहर फैंकना नहीं भूलें | इसके इलावा, कुछ ऑर्किडस को पर्याप्त पानी नहीं मिलता है और वो पनप नहीं पाते है | अगर जड़ें तगड़ी और नर्म होने के बजाय रूखी सूखी दिखें, तो आपके पेड़ में पानी की कमी है | इसके इलावा कम पानी का एक संकेत है सूखी या रंग बदली हुई पत्तियां | इस समस्या के समाधान के लिए अपने ऑर्किड में ज्यादा बार पानी डालें | ऑर्किड में सामान्य तापमान का पानी डालें | वैसे तो बारिश का पानी सर्वोत्तम है, लेकिन 24 घंटों से बाहर रखा हुआ नल का पानी भी काम करेगा, क्योंकि इतनी देर में उसमें मोजूद क्लोरीन उड़ जाएगी | ऑर्किडस ज्यादा धूप वाले वातावरण में अच्छे पनपते हैं | अगर आपके पौधे की पत्तियां गहरी हरे रंग की हैं, तो इसका मतलब है की उसे पर्याप्त धूप नहीं मिल रही है | अपने पौधे को खिड़की या धूप में बाहर रखने की कोशिश करें | अगर आपका ऑर्किड बाहर रखा है तो, पत्ते और अन्य पेड़, पौधों की वजह से उस पर ज्यादा छाँव पड़ सकती है | जिन ऑर्किडस पर ज्यादा धुप पड़ रही हो उनके पत्ते पीले हो जाते हैं | जैसे वक़्त गुज़रे, पत्ते सफ़ेद, और फिर भूरे हो सकते हैं | इसके इलावा, अगर पत्ते छूने से गरम महसूस हो रहे हैं तो, धूप की मात्रा ज्यादा है | अगर आप ऐसे लक्षण देखें, तो अपने ऑर्किड को कम सीधी धूप वाले स्थान पर रख दें | आप पौधे को खिड़की से दूर कर सकते हैं या लम्बे पौधों और पेड़ों के पास रखकर ज्यादा छाँव दे सकते हैं | अपने ऑर्किड को गलत तापमान पर रखना कई समस्याओं को जन्म दे सकता है | अगर आपका ऑर्किड 50 डिग्री फ़ारेनहाइट (10 डिग्री सेंटीग्रेड) से कम तापमान में रखा है, तो वो पनपेगा नहीं | अगर उसके रंग में बदलाव हो रहा हो या दाग और धब्बे पड़ रहे हों तो अपने ऑर्किड को किसी गरम स्थान पर रखें | जिस तरह ज्यादा ठंडा वातावरण आपके ऑर्किड के लिए ठीक नहीं, उसी तरह ज्यादा गर्म भी उसे नुकसान पहुंचा सकता है | अगर तापमान 80 डिग्री फ़ारेनहाइट या 27 डिग्री सेंटीग्रेड है तो अपने ऑर्किड को किसी ठन्डे स्थान या किसी छांव वले स्थान में रख दें | गर्मी के प्रकोप से पीलापन, मुरझाना, या चमड़े जैसे पत्ते या जड़ें और पत्तों की चोंच भूरी हो सकती है | एक तेज़ धार वाली, स्टर्लाइज्ड प्रूनिंग शीयर्ज़ (pruning shears) या रेजर के प्रयोग से जहाँ से पौधे ने उगना बंद कर दिया है उस हिस्से को काट दें | डंठल का करीब 1 इंच या 2.5 सेंटीमीटर काट दें ताकि वह फिर से सही से उगना शुरू कर सके | ऑर्किड को पानी दें, और फिर धीरे से पौधे को गमले में से बाहर निकाल लें | अपने हाथों से जड़ों को थोड़ा सा ढीला कर के उसमें चिपके किसी भी अधिक पदार्थ को निकाल दें | फिर ध्यान से ऑर्किड को नए गमले में लगा दें |  अगर हो सके तो, ऑर्किडस के मुताबिक बने गमले का ही प्रयोग करें | अगर आपको ऐसा गमला नहीं मिले, तो ऐसे गमले को चुनें जिसमें हवा के आने और पानी के बाहर जाने के लिए बहुत सारे छेद दिए गए हों | अधिक पानी को बहने से रोकने के लिए उसके नीचे तश्तरी रख दें | अगर आपके ऑर्किड की जड़ें गमले के नीचे के छेदों से बाहर निकलने लगें, ये इस बात का संकेत है की गमला बहुत छोटा है और आपको उसे बढ़े गमले में स्थानांतरित करना होगा | ग्रोइंग मीडियम बनाने के लिए 2 भाग ख़ास ऑर्किड के लिए बनी छाल और 1 भाग पीट मोस्स (peat moss) मिला कर ग्रोइंग मीडियम बनाएं | जड़ों के आस पास की जगह में ग्रोइंग मीडियम डालें और ऊपर से एक हलकी सी परत डाल दें | पर ध्यान रहे की आप पत्तों को इससे नहीं ढक दें | ऑर्किडस को पनपने के लिए हवा की आवाजाही और पानी के निकलने को सुगम बनाने वाली मिटटी की ज़रुरत होती है | ऑर्किड के गमले में सामान्य पोंटिंग मिटटी का प्रयोग नहीं करें |
अगर आपको लगे की जड़ें ज्यादा गीली है तो कम पानी दें: अगर जड़ें रूखी और सूखी हैं तो पानी की मात्रा बढ़ा दें: अगर पत्ते गहरे हरे हो जाएँ तो ज्यादा रौशनी का इंतजाम करें: अगर आपका ऑर्किड जला हुआ लग रहा है तो धूप की मात्रा कम कर दें: अगर आपका ऑर्किड का रंग बदल रहा है या उसमें दाग पड़ रहे हैं तो तापमान बढ़ा दें: अगर ऑर्किड मुरझा, पीले पत्ते या चमड़े जैसा हो रहा है तो उसे किसी ठन्डे स्थान पर स्थानांतरित कर दें: जहाँ से फूल गिरे हैं उधर से डंठल को काट दें: एक बार नीचे से जड़ें दिखने लगें ऑर्किड को नए गमले में स्थानांतरित कर दें: अपने ऑर्किड को पोषण देने के लिए उसमें ताज़ा ग्रोइंग मीडियम डालें:
https://www.wikihow.com/Revive-an-Orchid-Plant https://www.wikihow.com/Revive-an-Orchid-Plant
Providing the Ideal Growing Conditions Encouraging an Orchid to Bloom